נעמי פארן

נעמי פארן (נולדה ב-18 ביולי 1952) היא מייסדת מקהלת מורן, ומאז הקמתה, המנצחת והמנהלת המוזיקלית של המקהלה.

ביוגרפיה 
פארן היא בוגרת המגמה לניצוח בבית הספר למוזיקה ע"ש בוכמן-מהטה בתל אביב. השתלמה בניצוח מקהלות בקונסרבטוריון בקופנהגן ובבית הספר הגבוה למוזיקה במאלמה שבשוודיה.

מוזמנת באופן קבוע להנחות כיתות אמן למנצחים וסדנאות בסימפוזיונים ברחבי העולם וכן לשפוט בתחרויות בינלאומיות: סלובניה, דנמרק, הונג קונג, סין, קוריאה הדרומית, איטליה, ספרד, ארגנטינה ובהולנד בפסטיבל "אירופה קנטאט".

זכתה בתואר Outstanding Conductor בתחרות מקהלות בינלאומית בשנת 1996.

בשנים 1992–2002 שימשה בתפקיד מיוחד מטעם משרד החינוך והתרבות, בהובלת פרויקט קידום ופיתוח מקהלות ילדים ונוער בישראל. במסגרת תפקידה, יזמה סדנאות למידה למורים ולמנצחים, הנחתה מקהלות בכל רחבי הארץ והעמיקה את הקשר בין מלחינים לבין מקהלות הילדים והנוער.

בשנת 2002 הוקם ביזמתה של נעמי המרכז הישראלי למוזיקה ווקלית, מיסודה של מקהלת מורן.

במסגרת המרכז נערכות סדנאות לזמרים צעירים, למנצחים, למורים ולמקהלות. פרק מיוחד בפעילות המרכז מוקדש לקירוב וקידום של אוכלוסיות טעונות טיפוח, על ידי הפעלה משותפת של ילדי מקהלת מורן עם ילדים חולי סרטן, ילדים בסיכון וילדים ונוער בעלי צרכים מיוחדים.

נעמי מאמינה ששירה היא הביטוי האנושי הטבעי והעמוק מכולם אשר יצור גשר בין אנשים, תרבויות ועמים: "עלינו להטמיע את תרבות השירה בתוכנו כדי שנוכל להיות אנשים טובים יותר, רגישים יותר ותורמים יותר לסביבה... לנצח פירושו לאזן בין מודעות לזרימה, בזמן אמיתי. לשיר זה פשוט להיות אתה".

ב-2022 זכתה פארן בפרס אמ"י למפעל חיים.

קישורים חיצוניים

 נעם בן זאב, תקוות השיר של מקהלת מורן, עכבר העיר, 4 ביוני 2009
 סתיו שפיר, קול שמחבר: "לכו על חלומות. אל תוותרו", נעמי פארן מספרת איך היא עשתה את זה, Xnet, 21 במרץ 2011
 רותי ברמן, "שירת נעמי"

הערות שוליים 

מנצחות ישראליות
מנצחות מקהלות ישראליות
זוכי פרס אריק איינשטיין: מוזיקה אמנותית
ישראליות שנולדו ב-1952